गोरखपुर(प्रदीप दुबे): गोरखपुर में होने जा रहे उपचुनाव के अंतर्गत भाजपा प्रत्याशी उपेंद्र दत्त शुक्ल ने आज भाजपा के चुनाव कार्यालयों के उदघाटन के अवसर पर जनमानस को सम्बोधित करते हुए कहा कि योगी के पास सम्भावनाओं को अवसर में बदलने का हुनर तथा आत्मविश्वास है। आज योगी गोरखपुर के साथ-साथ पूरे उ0प्र0 के विकास के लिए प्रयत्नशील हैं। योगी ने गोरखपुर के सतत विकास के लिए कई परियोजना को मंजूरी दी है । मैं गोरखपुर के लिए कृत संकल्पित योगी के विकास के आधार पर गोरखपुर की जनता के द्वारा रिकार्ड मतों से चुनाव जीतूंगा। आज चुनाव कार्यालय की कड़ी में गोरखपुर ग्रामीण विधानसभा के अंतर्गत पिपराइच, कैम्पियरगंज, सहजनवां, सुबाबाज़ार तथा बाघागड़ा में चुनाव कार्यालय का उदघाटन उपेंद्र दत्त शुक्ल के हाथों हुआ।